《钦和御制山居诗赐灵谷寺住持 其二》
明代·释宗泐

城外重冈一径微，中开宝刹独巍巍。松根燕坐云生石，庑下经行月到扉。

问答箭锋能破的，嚬呻师子不藏威。几多不解知端的，水潦鹤云诸佛机。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。